Pozdravljeni drugošolci!

Upamo, da ste lepo izkoristili sončen konec tedna in že poskusili prve češnje. ☺

Ta teden bomo pozorni na naše družine: mame, očete, brate, sestre.

Čez teden lahko naredite kaj lepega zanje, jim pomagate ali jih objamete in jim poveste, da jih imate radi.

Mi pa vam predstavljamo nekaj idej, kako lahko preživite čas s svojo družino in se ob tem pozabavate in poigrate.

Lep teden vam in vašim družinam!

**DRUŽINSKE IGRE**

1. **DESKANJE PO VODI**

Potrebuješ:

* vsaj 7 enakih kozarčkov na tekmovalca polnih vode (plastični, stekleni)
* pink ponk žogico

Navodila:

Kozarčke polne vode postaviš v dve koloni. Na prvega postaviš pink ponk žogico. S pihanjem jo poskusiš prvi prepihat do konca svojih kozarčkov.



VIR: <https://www.youtube.com/watch?v=6xwiTa_xVlM>

1. **MET ŽOGICE**

Potrebuješ:

* 6 tulcev od papirnatih brisač
* 6 žogic (lahko tudi kep časopisnega papirja)
* žogico za metanje
* škatlo

Navodila:

Tulce razreži na različne višine. Na vsak tulec napiši število točk za zadetek. Tulce prilepiš na škatlo ali na eni strani luknjo prekriješ in vanje nasuješ kamenje.

Postavi jih v poljubno zaporedje. Nanje postavi žogice.

Vsak tekmovalec je enkrat na vrsti za met. Žogo meče v postavljene žogice. Če zadane, dobi točke, ki so zapisane na tulcu. Točke seštevamo.

Zmaga tisti, ki ima na koncu največ točk.



VIR: <https://www.pinterest.com/pin/568579521700538803/>

1. **KITAJSKO DRUŽINSKO KOSILO**

Potrebuješ:

* 2 enako dolgi palčki na tekmovalca
* plastične zamaške
* vedro s širokim dnom

Navodila:

Vedro napolniš z vodo. Vanj streseš plastične pokrovčke. Vsak tekmovalec dobi par palčk. S palčkami poskuša iz vode prenesti čim več pokrovčkov.

Zmaga, kdor prenese največ pokrovčkov.

****

VIR: <https://www.pinterest.com/pin/101682904067293269/>

1. **NOGE, ROKE, MOŽGANI**

Potrebuješ:

* liste s slikami stopal in dlani
* lepilni trak
* štoparico

Navodila:

Liste s slikami dlani in stopal razporedi po tleh, v poljubnem zaporedju po tri v vrsto. V naslednjo vrsto skočiš, dlani in stopala istočasno postaviš na tla.

Pot pravilno opraviš, če v vrsti postaviš svoja stopala in dlani na pravilno mesto.

Tekmujte, koliko časa potrebuješ ti, tvoja mama, oče, brat, sestra, da pravilno opravi naloge.



VIR: <https://www.pinterest.com/pin/AVHjkE78GXsedE_AWKVZje1Dl9AJCYpYfTpZPnKJcTHO1A2IFRqJOT8bVJmVzoa1_dRFO94gpUrAiY2Ctx9XMi0/>

**Ne pozabi tudi na namizne igre, ki jih imate doma.**

**Veliko zabave vam želimo! ☺**